
RAPORT DE SPECIALITATE
privind aprobarea Planului de selecţie – componenta integrală, a Profilului personalizat al membrilor Consiliului de Administraţie și a Profilului Consiliului de Administrație pentru Societatea de Transport Public Timișoara S.A.

Având în vedere Referatul de aprobare a proiectului de hotărâre al Primarului Municipiului Timişoara şi Proiectul de hotărâre privind aprobarea Planului de selecţie – componenta integrală, a Profilului personalizat al membrilor Consiliului de Administraţie și a Profilului Consiliului de Administrație pentru Societatea de Transport Public Timișoara S.A.;
Având în vedere că procedura de selecţie a membrilor Consiliului de administraţie la Societatea de Transport Public Timișoara S.A. a fost declanşată prin Hotărârea Consiliului Local al Municipiului Timişoara nr. 86/2022;
Având în vedere faptul că prin Hotărârea Consiliului Local al Municipiului Timişoara nr. 214/24.05.2022 s-a aprobat Planul de selecţie a membrilor Consiliului de Administraţie la Societatea de Transport Public Timișoara S.A.- componenta iniţială și Scrisoarea de așteptări a acționarului;
Facem următoarele precizări:
Având în vedere art. 1. pct.- ul 16 din Anexa nr. 1 la H.G. nr. 722/2016, planul de selecţie reprezintă un document de lucru prin care se stabileşte calendarul procedurii de selecţie de la data iniţierii procedurii de selecţie până la data numirii persoanelor desemnate pentru funcţiile de administrator.
Potrivit prevederilor art. 14  lit. c) din Anexa 1 la Hotărârea de Guvern nr. 722/2016 pentru aprobarea normelor metodologice de aplicare  a unor prevederi din O.UG. nr. 109/2011 privind guvernanţa corporativă a întreprinderilor publice:”În cazul societăţilor, componenta integrală a planului de selecţie se elaborează de expertul independent în consultare cu comitetul de nominalizare şi remunerare şi autoritatea publică tutelară, atunci când selecţia se efectuează de expertul independent.”
Potrivit prevederilor art. 20 alin. (1) din Anexa 1 la H.G. nr. 722/2016 pentru aprobarea Normelor metodologice de aplicare a unor prevederi din Ordonanţa de Urgenţă a Guvernului nr. 109/20111 privind guvernanaţa corporativă a întreprinderilor publice, fiecare autoritate publică tutelară sau societate elaborează un profil personalizat al consiliului într-un mod transparent, sistematic şi riguros pentru a se asigura că sunt identificate capacităţile necesare pentru alcătuirea celui mai bun consiliu şi, respectiv, cei mai buni candidaţi pentru consiliu.
Profilul consiliului şi profilul candidatului se aprobă, în cazul societăţilor, de către adunarea generală a acţionarilor, după ce a fost avizat de consiliu la recomandarea comitetului de nominalizare şi remunerare sau, după caz, de către autoritatea publică tutelară, conform art. 34 lit. b) din Anexa 1 la H.G. nr. 722/2016.
În temeiul art. 129 alin. (2) lit. a)  din Ordonanța de Urgență a Guvernului nr. 57/2019 privind Codul administrativ, consiliul local exercită atribuţii privind organizarea şi funcţionarea aparatului de specialitate al primarului, ale instituţiilor publice de interes local şi ale societăţilor şi regiilor autonome de interes local.
Potrivit prevederilor art. 129 alin (3) lit. d) din Ordonanța de Urgență a Guvernului nr. 57/2019 privind Codul administrativ, consiliul local exercită, în numele unităţii administrativ-teritoriale, toate drepturile şi obligaţiile corespunzătoare participaţiilor deţinute la societăţi sau regii autonome, în condiţiile legii.
Având în vedere cele prezentate mai sus, apreciem că Proiectul de hotărâre privind privind aprobarea Planului de selecţie – componenta integrală, a Profilului personalizat al membrilor Consiliului de Administraţie și a Profilului Consiliului de Administrație pentru Societatea de Transport Public Timișoara S.A., îndeplineşte condiţiile pentru a fi supus dezbaterii şi aprobării plenului Consiliului Local al Municipiului Timişoara.



   

Director Economic,				                                 Consilier BGCMS,
  Steliana Stanciu				                                    Violeta Lazăr
	
	[image: C:\Users\lpetrut\Desktop\TM2023 Horizontal RO-01.jpg]
	

	
	
		


		Cod FO 53-01,ver.2 
image1.jpeg




image2.jpeg
‘ d Timisoara 2023
4 Capitala Europeana a Culturii





